PROIECT Program naţional multianual de înfiinţare şi dezvoltare de incubatoare tehnologice şi de afaceri

1. Obiectivele Programului:

1.1. Programul naţional multianual pe perioada de înfiinţare şi dezvoltare de incubatoare tehnologice

şi de afaceri, denumit în continuare Program, are ca obiectiv general dezvoltarea sectorului

întreprinderilor mici şi mijlocii (IMM) de către studenți în ani terminali sau masteranzi din cadrul universităților acreditate din România, universități care dețin sau care autorizează pînă la data depunerii cererilor de finanțare, incubatoare de afaceri, în condițiile legii nr. 102 / 2016 privind incubatoarele de afaceri, cu completările și modificările ulterioare.

1.2. Prezentul program este implementat de către Ministerul Antreprenoriatului și Turismului prin (MAT) prin intermediul Agențiilor pentru Întreprinderi Mici și Mijlocii, Atragere de Investiții și Promovare a Exportului (AIMMAIPE), în conformitate cu prevederile Legii nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, precum și ale Hotărârii Guvernului nr. 1327/2021 privind organizarea și funcționarea Ministerului Antreprenoriatului și Turismului, cu modificările și completările ulterioare.

1.3. Programul constă în înfiinţarea de noi Incubatoare de Afaceri sau dezvoltarea celor existente de către universități acreditate din România, crearea unei reţele de incubatoare de afaceri în România de către mediul universitar, care va permite în principal:

a) crearea unui mediu de afaceri favorabil dezvoltării şi creşterii IMM-urilor înființate de studenți în an terminal și/sau masteranzi/doctoranzi;

b) promovarea culturii antreprenoriale şi îmbunătăţirea performanţelor manageriale ale studenților în an terminal și/sau masteranzi/doctoranzi;

c) consolidarea unui sector privat dinamic, capabil să facă faţă forţelor concurenţiale şi competiţiei

internaţionale;

d) creşterea numărului de activităţi economice competitive, întărirea climatului investiţional,

precum şi reducerea ratei şomajului în rândul absolvenților de studii superioare;

f) dezvoltarea mediului economic local, regional, naţional şi internaţional, prin utilizarea mai

eficientă a potenţialului economic şi uman existent în zonă;

g) înfiinţarea şi dezvoltarea de IMM-uri inovative, capabile să utilizeze în mod eficient resursele

existente şi care, la finalul perioadei de incubare, se vor afla într-o situaţie stabilă din punct de

vedere financiar;

h) crearea unei relaţii eficiente între mediul universitar şi cek antreprenorial;

i) dezvoltarea unei infrastructuri de afaceri capabile să facă faţă presiunilor concurenţiale;

j) favorizarea accesului IMM-urilor incubate la informaţii, servicii de consultanţă profesională,

surse de finanţare, precum şi la cursuri de management și antreprenoriat;

k) promovarea unei cooperări strânse între principalii parteneri la nivel naţional, regional şi local

pentru realizarea unei dezvoltări economice susţinute;

2. Bugetul Programului

2.1. Bugetul Programului pentru anul 2023, aprobat prin Legea bugetului de stat pe anul 2023 nr. 368/2022, este în valoare de 5.350.000 lei.

2.2. Pentru anii 2023 și 2024, prin implementarea Programului se estimează acordarea de alocaţii financiare nerambursabile pentru decontarea, prin intermediaul universităților selectate, de cursuri de antreprenoriat pentru un număr de 540 de studenți, masteranzi și/sau doctoranzi, din care care finanțarea a 80 de IMM-uri înființate prin program de către beneficiarii țintă.

2.3. În cadrul Programului, universitățile selectate vor pune la dispoziţia programului personalul și infrastructura incubatoarelor autorizate conform legii legii nr. 102 / 2016 privind incubatoarele de afaceri, cu completările și modificările ulterioare, pentru organizarea de cursuri autorizate de antreprenoriat pentru numărul minim de studenți, masteranzi și/sau doctoranzi, numărul minim de ore de curs, tematică și perioadă stabilite în condițiile prezentei proceduri de implementare.

2.4. Contravaloarea decontabilă a cursului de antreprenoriat organizat de către universitățile selectate este de 2500 de lei / cursant iar alocaţia financiară nerambursabilă decontată firmelor înființate de către beneficiarii țintă, în condițiile prezentei proceduri de implementare, sunt de maxim 50.000 de lei/societate eligibilă selectată.

2.5. Valoarea AFN acordată prin Program firmelor înființate prin program de către beneficiarii țintă poate fi folosită pentru următoarele cheltuieli eligibile:

a) sumă forfetară în valoare de maxim 10.000 lei ptr crearea unui nou loc de muncă și păstrarea acestuia cel puțin un an de la plata AFN;

b) maxim 25.000 de lei pentru Pachet digital (voucher de digitalizare), care poate să conțină una sau mai multe din următoarele cheltuieli eligibile: site de prezentare a activității, magazin on-line, cheltuieli înregistrare domeniu fără hosting, cheltuieli de promovare a site-ului / magazinului on-line, soft/softuri necesar/necesare desfășurării activității, semnătură electronică, echipamente IT, tehnică de calcul tip PC, unitate centrală, server, monitor, imprimantă /copiator /multifuncțională, inclusiv sisteme portabile, licențe necesare desfășurării activității, telefoane smart, tablete;

c) sumă forfetară de maxim 15.000 de lei pentru asigurarea cheltuielilor de incubare pe perioada a minim 12 luni din momentul acordării AFN în incubatorul deținut de universitatea selectată.

2.6. Alocarea sumelor prevăzute la punctul 2.5 se poate face numai cu aprobarea MAT/AIMMAIPE în următoarele condiții:

a) pentru cheltuielile eligibile prevăzute la punctul 2.5 lit. a) avizul se acordă în baza documentelor ce atestă crearea unui loc de muncă cu normă întreagă și perioadă nedeterminată și a declarației pe proprie răspundere a reprezentantului legal / împuternicitului că locul de muncă va fi păstrat pe o perioadă de minim 12 luni din momentul acordării ajutorului;

b) pentru cheltuielile eligibile prevăzute la punctul 2.5 lit. b) avizul se acordă în baza documentelor de decont (facturi și instrumente de plată) după verificarea de către AIMMAIPE / MAT a elementelor de cost. Solicitanții care au semnat acordul de finanțare au obligativitatea de a achiziționa bunurile și serviciile eligibile cu respectarea principiilor prevăzute în legislația în vigoare privind atribuirea contractelor de achiziție publică, inclusiv principiul celor 3 E (economicitate, eficiență și eficacitate). În cazul în care există o suspiciune privind nerespectarea tuturor principiilor prevăzute la art. 4.9, alin. (1), respectiv există diferențe disproporționate între prețurile de achiziție și prețurile medii de piață, AIMMAIPE / MAT poate solicita clarificări sau poate refuza plata.

c) pentru cheltuielile eligibile prevăzute la punctul 2.5 lit. c) avizul se acordă în baza declarației pe proprie răspundere a reprezentantului legal / împuternicitului (sau a contractului de incubare cu universitatea);

2.7. Alocarea sumelor prevăzute la punctul 2.4 se poate face numai cu aprobarea MAT/AIMMAIPE direct către universitățile selectate în baza protocoalelor de colaborare semnate după procesul de selecție organizat de către MAT.

3. Pot beneficia de prevederile Programului societățile (microîntreprinderi, întreprinderi mici și mijlocii) care îndeplinesc cumulativ, la data completării formularului de înscriere (anexa 1) și pe toată perioada de valabilitate a acordului de finanțare, următoarele criterii de eligibilitate:

a) sunt înregistrate conform Legii nr. 31/1990 privind societățile, republicată, cu modificările și completările ulterioare, sau în baza Legii nr. 1/2005 privind organizarea și funcționarea cooperației sau în baza Ordonanței de Urgență a Guvernului României nr. 6/2011 pentru stimularea înființării și dezvoltării microîntreprinderilor de către întreprinzătorii debutanți în afaceri, cu modificările și completările ulterioare;

b) sunt IMM, conform prevederilor art. 2 și ale art. 4 alin. (1) lit. a), b) sau c) din Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, care transpune în legislația națională Recomandarea CE nr. 361 din data 6 mai 2003, publicată în Jurnalul Oficial al UE nr. L124 din data de 20 mai 2003 (au până la 249 de angajați și realizează o cifră de afaceri anuală netă de până la 50 milioane euro sau dețin active totale de până la 43 milioane euro, echivalent în lei).

c) sunt considerate întreprinderi autonome, legate, partenere;

d) au capital social integral privat;

e) persoanele care au calitatea de asociați / acționari sau administratori în mai multe societăți nu pot aplica în cadrul prezentului Program decât cu o singură societate;

f) sunt înregistrate la Oficiul Registrului Comerțului, au sediul social/punct de lucru și își desfășoară activitatea pe teritoriul României;

g) sunt înființate de către persoane fizice, studenți în an terminal, masterand și / sau doctorand al universității selectate;

h) (1) Nu au depășit plafonul de minimis de 200.000 Euro pe durata a trei exerciții financiare consecutive pentru o întreprindere unică, așa cum este aceasta definită de Regulamentul UE nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare, și de 100.000 Euro pe durata a trei exerciții financiare pentru beneficiarii care desfășoară activități de transport de mărfuri în contul terților sau contra cost. Plafoanele se aplică indiferent de forma ajutorului de minimis sau de obiectivul urmărit și indiferent dacă ajutorul este acordat din fonduri de la bugetul de stat sau din fonduri comunitare.

(2) În cazul în care, prin acordarea unor noi ajutoare de minimis, s-ar depăși plafonul maxim menționat la lit. j alin. (1) după caz, întreprinderea poate beneficia2 , dacă solicită acest lucru, de prevederile prezentei scheme de ajutor de minimis doar pentru acea fracțiune din ajutor care, cumulată cu restul ajutoarelor de minimis primite anterior, nu depășește acest plafon.

(3) În cazul fuziunilor sau al achizițiilor, atunci când se stabilește dacă un nou ajutor de minimis acordat unei întreprinderi noi sau întreprinderii care face achiziția depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

(4) În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului social al noilor întreprinderi la data la care separarea produce efecte.

(5) Ajutorul de minimis acordat prin prezenta măsură poate fi cumulat cu ajutoarele de minimis acordate în conformitate cu Regulamentul (UE) nr. 360/2012 al Comisiei, în limita plafonului stabilit în regulamentul respectiv.

(6) Ajutoarele de minimis pot fi cumulate cu ajutoare de minimis acordate în conformitate cu alte regulamente de minimis în limita plafonului de 200.000 euro (100.000 Euro pentru întreprinderile care efectuează transport rutier de mărfuri în contul terților sau contra cost) echivalent în lei.

(7) Pentru fuziunile și/sau a achizițiile ce modifică statutul controlului, în cazul depășirii plafoanelor valorice prevăzute de art. 12 din Legea concurenței nr. 21/1996 republicată, cu modificările și completările ulterioare, acestea vor fi notificate Consiliului Concurenței, punerea în aplicare a tranzacției de natura concentrării economice fiind posibilă doar după obținerea unei decizii de autorizare din partea autorității de concurență.

(8) Aspectul poate viza și tranzacțiile de divizare menționate mai sus, în cazul în care activele și/sau întreprinderea cu funcționare deplină rezultate, depășesc pragurile valorice prevăzute de Legea concurenței.

(9) Ajutoarele de minimis nu se cumulează cu ajutoarele de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisie.

(10) Ajutoarele de minimis care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

k) nu se află în stare de dizolvare, reorganizare judiciară, lichidare, executare silită, închidere operațională, insolvență, faliment sau suspendare temporară a activității;

l) nu au fost subiectul unei decizii emise de către Comisia Europeană / AIMMAIPE / alt furnizor de ajutor de stat/ Consiliul Concurenței, de recuperare a unui ajutor de stat/de minimis sau, în cazul în care au făcut obiectul unei astfel de decizii, aceasta a fost deja executată și creanța integral recuperată, cu penalități aferente;

m) (1) creează cel puțin un loc de muncă cu normă completă, pe perioadă nedeterminată după intrarea în vigoare a acordului de finanțare și menține locul de muncă ocupat cel puțin 1 an de la data plății ajutorului financiar nerambursabil (AFN);

(2) În cazul în care locul/locurile de muncă create în cadrul schemei se vacantează din diverse cauze sau se suspendă după crearea lor în cadrul schemei, beneficiarul are un termen de maximum 45 de zile să ocupe locul/locurile de muncă vacante, păstrând numărul și tipul acestora pentru care a primit finanțare.

4. Nu beneficiază de prevederile Programului societățile cu activitate de:

• producție sau comercializare de armament, muniții, explozibili, tutun, alcool, substanțe aflate sub control național, plante, substanțe și preparate stupefiante și psihotrope;

• producție sau comercializare de produse energetice definite potrivit Legii nr. 227/2015 privind Codul fiscal, cu modificările și completările ulterioare, activități de leasing, precum și:

a) activități de pescuit și acvacultură, acoperite de Regulamentul Consiliului (UE) nr. 1379/2013 :

- 031 - Pescuitul

- 032 - Acvacultura

b) activități legate de producția primară a produselor agricole așa cum sunt enumerate în anexa 1 la Tratatul de instituire a Comunității Europene, cu excepția produselor obținute din pescuit și acvacultură prevăzute în Regulamentul Consiliului (UE) nr. 1379/2013;

c) activități de prelucrare si comercializare ale produselor agricole listate în anexa 1 la Tratatul de instituire a Comunității Europene, în următoarele cazuri:

i. când valoarea ajutorului este stabilit pe baza prețului sau a cantității produselor de acest tip achiziționate de la producătorii primari sau puse pe piață de operatorii economici respectivi;

ii. când ajutorul este condiționat de a fi parțial sau integral transferat producătorilor primari (fermieri);

Prin „prelucrarea produselor agricole” se înțelege orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare. Prin „comercializarea produselor agricole” se înțelege deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități.

d) activități legate de export și anume, ajutoarele legate direct de cantitățile exportate, de înființarea și funcționarea unei rețele de distribuție sau pentru alte cheltuieli curente legate de activitatea de export;

e) ajutoarele condiționate de utilizarea preferențială a produselor naționale față de produsele importate;

f) ajutoarele destinate agenților economici care activează în sectorul carbonifer, așa cum este definit în Regulamentul CE nr. 1.407/2002 privind ajutorul de stat pentru industria cărbunelui (CAEN Rev.2)

- 051 - Extracția cărbunelui superior

- 052 - Extracția cărbunelui inferior

- 061 - Extracția petrolului brut

- 062 - Extracția gazelor naturale

- 0721 - Extracția minereurilor de uraniu și toriu

- 0892 – Extracția turbei

- 091 - Activități de servicii anexe extracției petrolului brut și gazelor naturale

- 099 – Activități de servicii anexe pentru extracția mineralelor

g) Ajutoarele pentru achiziționarea vehiculelor de transport rutier de marfă acordate agenților economici care au ca obiect de activitate prestarea de servicii de transport rutier de marfă în contul terților sau contra cost.

5. Notă referitoare la conflictul de interese :

5.1 Legislație conexă: Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare; Legea nr 477/2004 privind codul de conduită a personalului contractual din instituțiile și autoritățile publice; Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției și Noul Cod Penal al României;

6. Verificarea și selecția beneficiarilor

6.1 Pentru selectarea studenților sau masteranzilor / doctoranzilor în vederea participării la cursurile autorizate de antreprenoriat organizate în cadrul incubatoarelor de afaceri, activitatea de recrutare a acestora va fi asigurată de către universitates, în baza protocolului semnat cu MAT;

6.2 Pentru selecția la finanțare a societăților înființate de către studenții sau masteranzii / doctoranzii absolvenți ai cursurilor de antreprenoriat se vor constitui comisii mixte formate din membrii AIMMAIPE / MAT / universități, care vor verifica eligibilitatea aplicanților și vor selecta cererile de finanțare ordonându-le în funcție de criterii obiective ce vor fi stabilite și comunicate în mod transparent premergător înscrierii cererilor de finanțare pe site-ul universității și cel al ministerului.

7. Semnarea acordului de finanțare

7.1 Pentru aplicanții selectați în urma verificărilor administrative și de eligibilitate în limita bugetului alocat măsurii, AIMMAIPE va transmite aplicanților selectați un acord de finanțare ce va intra în vigoare la data semnării acestuia de ambele părți.

8. Decontarea și plata AFN

8.1 În baza acordurilor de finanțare semnate, după efectuarea cheltuielilor aprobate și a documentelor prevăzute la punctul 2.6, beneficiarii vor depune la universitatea selectată (sau AIMMAIPE) documentația de decont, iar universitatea va transmite centralizat documentațiile catre AIMMAIPE.

8.2 AIMMAIPE verifică documentația de decont și emite avizul de plată către universitate (societatea aplicantă)

9. Monitorizarea și controlul beneficiarilor Programului și recuperarea ajutorului de minimis

9.1 Monitorizarea și controlul beneficiarilor Programului se va face de către UIP din cadrul AIMMAIPE/MAT, începând cu data plății AFN pe întreaga perioadă de valabilitate a acordului de finanțare.